**REFERAT FRA ÅRSMØTET I NYKIRKE BYGDEKVINNELAG 23.10.17.**

Møtet ble holdt på Bygdehuset, Nykirke og startet kl.1900.

Tilstede var 16 stk. med stemmerett og 1 besøkende.

Avtroppende sekretær, Helen S. Rasten og leder for valgkomiteen, Marie Skovly, fikk overrakt en blomsterhilsen med takk for jobben. Avtroppende varamedlem, Randi Flåten, var ikke tilstede og vil få en hilsen senere.

Etter at den formelle delen av årsmøtet var avsluttet, ga Bente Aas-Haug ordet til Anne Ka Munkejord, leder i Vestfold Bygdekvinnelag.

Anne Ka Munkejord hadde deltatt i inspirasjonsseminar i Bergen 20-22.10.17. og fortalte fra samlingen. Den «røde tråden» på seminaret var likestilling, integrering/inkludering og framtidas bygde-Norge.

* På seminaret var det foredrag av forfatter Åsne Seierstad, som har skrevet boka «To søstre». Søstrene slutter seg til IS i Syria. Spørsmålet hun stiller i boka er; hvorfor blir muslimsk ungdom, oppvokst i Vesten, radikalisert?
* Forfatter Amal Aden, fra Somalia, er en engasjert forfatter, foredragsholder og debattant, som setter søkelyset på utfordringer i norsk innvandringspolitikk. Hun har mottatt flere priser for sitt arbeid. Hun fortalte om sin tanker om det flerkulturelle Norge.
* Sosan Asgari Mollestad, prosjektleder for «Kvinner UT», fortalte om likestillingshistorien i Norge, likelønn, pensjon og omsorgen i familien.

NBK har et prosjekt «Norsk Tradisjonsmat» og Anne Ka Munkejord etterspurte oppskrifter fra Nykirke. Oppskrift kan sendes til henne og hun vil legge inn på portalen «norsktradisjonsmat.no».

Hun minnet om at Vestfold Bygdekvinnelag har en samling for alle med styreverv i lokallaga. Tidspunkt: torsdag 30.11.17. kl.1830 på Gjennestad Videregående skole.

Tema for kvelden blir:

* Litt om organisasjonen bygdekvinnelaget
* Litt om de ulike rollene i et styre.
* Litt generell informasjonsflyt
* Kafedialog med aktuelle problemstillinger.

Leder Bente Aas- Haug takket for informasjonen og overrakte en blomsterhilsen.

Nest siste post på programmet var servering av grønnsakssuppe, oppskrift laget av Harald Osa til aksjonen «Ja til norske grønnsaker», nystekte vafler med syltetøy.

Og til slutt, utlodningen, som innbrakte kr.1.200,-. Takk til loddkjøperne.

Kveldens vertinner var: Gerd Marit Sørebø og Ellen Huneide.

Det ble opplyst om at alle som skulle lage krans på medlemsmøtet 27.11.17. selv måtte ta med grønt og ting til pynt på kransen. Annlaug S. Fjeld vil selge halmkranser for kr.15,-pr.stk. Hun vil også ha med tråd til å binde med som kan kjøpes. Om noen har en limpistol, ta den med. Hun vil også ha med seg ferdige kranser for salg.

Bente Aas-Haug takket for en fint møte og ønsket vel hjem.

Nykirke 24.10.17.

Helen S. Rasten

Sekretær